《寄湖口张监渡》
宋代·董嗣杲

寂寞邮亭紫翠中，有怀不得远相从。
渡头几发东西棹，西角长鸣上下钟。
江晚燕鸿秋信杳，野凉桑枣绿阴重。
天空水阔云查断，收拾新诗寄兴浓。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。